Afrikaans is Groot: ANC-jeugliga-aansoek afgekeurStilfoto van een van die Afrikaans is Groot-konserte Foto: Skermskoot uit eNuus-video Die Tshwane Metro het die ANC-jeugliga se aansoek, om ŉ betoging by die Afrikaans is Groot-konserte te hou, afgekeur. “Hiermee wil ons aan konsertgangers bevestig, wat moontlik bekommerd was oor veiligheid, dat die kwessie nou opgelos is,” het Barnard Beukman, woordvoerder vir AIG, in ŉ verklaring gesê. “Ons verwelkom die situasie waarin konsertgangers nou die konserte in ŉ ontspanne atmosfeer kan bywoon, terwyl hulle die musiek geniet. Die jeugliga het vroeër aangedui dat hulle wil betoog teen Steve Hofmeyr se optrede by dié konserte, ná sy uitlatings vroeër op sosiale media. Die jeugliga het aanstoot geneem nadat Hofmeyr onlangs getwiet het: “Sorry to offend but in my books Blacks were the architects of Apartheid. Go figure.” Daar is nog ŉ paar konserte tot Saterdag in Pretoria en drie uitverkoopte konserte word volgende week in Kaapstad by die Grand West Arena gehou.